DJEČJI VRTIĆ „LAĐICA“
ULICA BANA JOSIPA JELAČIĆA 26
35425 DAVOR
UPRAVNO VIJEĆE

Davor, 29. svibnja 2026.

[bookmark: _Hlk105397444]Na temelju članka 35. stavak 1. podstavka 4. Zakona o predškolskom odgoju i obrazovanju (NN 10/97, 107/07, 94/13, 57/22 i 101/23), članka 4., članka 16. i članka 40. Statuta Dječjeg vrtića „Lađica“ te članka 6. Pravilnika o upisu djece i ostvarivanju prava i obveza korisnika usluga Dječjeg vrtića „Lađica“, Upravno vijeće dana 29. svibnja 2026. na svojoj 52. sjednici donijelo je Plan o upisu djece u Dječji vrtić „Lađica“ za pedagošku godinu 2026./2027. te objavljuje:

JAVNI POZIV
o upisu djece rane i predškolske dobi
u redovni program predškolskoga odgoja i obrazovanja
za pedagošku godinu 2026./2027. na području Općine Davor
 
Javnom objavom objavljuje se  upis u program njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi.
Zahtjevi za upis u Dječji vrtić „Lađica“ primat će se od 29. svibnja 2026. godine do 15. lipnja 2026. godine. 
Zahtjevi i sva pripadajuća dokumentacija za upis djeteta u dječji vrtić može se poslati poštom na adresu: Dječji vrtić „Lađica“ ,Ulica bana Josipa Jelačića 26, 35425 Davor ili na e-mail adresu Vrtića vrtic-ladica@davor.hr u gore navedenom razdoblju svaki dan od 7,30 do 15,00h.
U istom razdoblju i vremenu možete preuzeti i Obrasce za upis u prostorijama Dječjeg vrtića „Lađica“.
Zahtjev i obrasci potrebni za upis u dječji vrtić mogu se preuzeti i na mrežnoj stranici Općine Davor: www.davor.hr   
Zahtjev za upis podnose roditelji/skrbnici za djecu za programe:
· za redoviti program jaslica od godine dana do 3 god. života za djecu koja će do 30.09.2026. navršiti godinu dana
· za redoviti vrtićki program u dvije mješovite skupine za djecu koja će do 30. rujna 2026. godine navršiti 3 godine života do polaska u školu.


I. DOKUMENTI ZA UPIS

Uz ispunjen obrazac zahtjeva za upis roditelji/skrbnici obavezno prilažu i preslike sljedeće dokumentacije:
1. Rodni list djeteta ili izvadak iz matice rođenih ili potvrdu s podacima o rođenju djeteta,
2. Domovnica djeteta,
3. Uvjerenje o prebivalištu djeteta,
4. Uvjerenje o prebivalištu roditelja/skrbnika ili potvrdu o stalnom ili privremenom boravku za djecu roditelja/skrbnika s prebivalištem na području drugih gradova i općina, odnosno djecu roditelja/skrbnika koji nisu državljani RH (ne starije od mjesec dana),
5. Knjižica cijepljenja djeteta,
6. Osobne iskaznice roditelja/skrbnika,
7. Liječničko uvjerenje/ potvrda o obavljenom sistematskom pregledu djeteta/  zdravstvenoj sposobnosti djeteta,
8. Liječničko uvjerenje o zdravstvenoj sposobnosti djeteta i 
9. Dokaze o činjenicama bitnim za ostvarivanje prednosti pri upisu.


II. DOKUMENTI KOJIM RODITELJI/SKRBNICI DOKAZUJU PRAVO NA PREDNOST PRI UPISU:

Radi ostvarivanja prednosti pri upisu djeteta u redovite programe dječjeg vrtića, roditelj odnosno skrbnik djeteta je dužan uz zahtjev za upis djeteta i obveznu dokumentaciju sukladno odredbama Pravilnika o upisu djece i ostvarivanju prava i obveza korisnika usluga Dječjeg vrtića „Lađica“  priložiti sve dokaze koji mu služe za ostvarivanje prednosti pri upisu djeteta u redovite programe kako slijedi te se može dostaviti u preslici:

· Izjavu o članovima zajedničkog kućanstva
· Rodne listove za svu djecu u obitelji ili izvatke iz matice rođenih;
· Potvrda Hrvatskog zavoda za mirovinsko osiguranje o podacima evidentiranim  u matičnoj evidenciji (za umirovljenike - Rješenje o mirovini);
· Potvrdu poslodavca o zaposlenju i prosjek neto plaće za zadnja tri mjeseca;
· Potvrda/rješenja Hrvatski zavod za zdravstveno osiguranje o visini primanja za vrijeme rodiljnog dopusta ili roditeljskog dopusta;
· potvrda Hrvatski zavod za zapošljavanje o primanjima;
· potvrda o primitku i visini mirovine u zadnja 3 mjeseca;
· rješenje Centra za socijalnu skrb o priznavanju statusa njegovatelja;
· Potvrde o statusu nezaposlenosti roditelja odnosno skrbnika ili umirovljenika- Potvrda Hrvatskog zavoda za zapošljavanje te Hrvatski zavod za mirovinsko osiguranje;
· Potvrda o redovitom školovanju učenika/studenta odnosno potvrda fakulteta/škole o statusu redovnog učenika/studenta;
· Rješenje o stupnju invalidnosti;
· Preporuku ili rješenje nadležnog tijela za djecu s teškoćama u razvoju;
· Medicinsku dokumentaciju koja potvrđuje posebnu zdravstvenu potrebu ili teškoću u razvoju djeteta i nalaz i mišljenje nadležnog jedinstvenog tijela vještačenja;
· Potvrdu ili rješenje Centra za socijalnu skrb o socijalnom statusu;
· Rješenje odnosno potvrda Centra za socijalnu skrb da je dijete u udomiteljskoj obitelji;
· Rješenje odnosno potvrda Centra za socijalnu skrb da je dijete uzeto na skrb i uzdržavanje;
· Rješenje nadležnog tijela o pravu na dječji doplatak;
· Rješenje nadležnog tijela da je roditelj odnosno skrbnik korisnik pomoći za uzdržavanje;
· Dokaz o samohranosti (primjerice, rodni list djeteta ili izvadak iz matice rođenih, smrtni list za preminulog roditelja odnosno skrbnika, potvrda o nestanku drugog roditelja odnosno skrbnika, rješenje Centra za socijalnu skrb o privremenom uzdržavanju djeteta, rješenje Centra za socijalnu skrb o lišenju poslovne sposobnosti i oduzimanju roditeljske skrbi, dokument kojim se dokazuje dugotrajno liječenje ili izdržavanje kazne zatvora i slično);
· Dokaz da drugi roditelj odnosno skrbnik ne živi u zajedničkom kućanstvu (presuda o razvodu braka ili izjava ovjerena kod javnog bilježnika);
· Dokaz o prebivalištu djeteta i roditelja na području Općine Davor - potvrda prebivališta izdana od strane nadležnog tijela (ne starija od mjesec dana)
· Dokaz o prebivalištu udomitelja/skrbnika na području Općine Davor - potvrda prebivališta izdana od strane nadležnog tijela (ne starija od mjesec dana)
· Rješenje o statusu žrtve i invalida Domovinskog rata;
· Potvrde odnosno druge dokaze o činjenicama bitnima za ostvarivanje prednosti pri upisu djeteta u Vrtić,

Za točnost podataka odgovorne su osobe koje su izdale dokumente, odnosno podnositelj zahtjeva.
U slučaju osnovane sumnje u točnost podataka iz priloženih dokumenata Upravno vijeće može obaviti provjeru.
Naknadno dostavljene, nakon proteka upisnog roka i nepotpune isprave neće se uvažiti.

III. KRITERIJI ZA OSTVARIVANJE PREDNOSTI PRI UPISU DJECE
Pravo na upis u Vrtić ostvaruju djeca s prebivalištem na području Općine Davor. Prebivalište na području Općine Davor moraju imati i dijete i roditelji odnosno skrbnici.
U redoviti program jasličke dobi može se upisati dijete koje do 01. rujna tekuće godine navrši godinu dana starosti.

U redoviti program vrtićke dobi može se upisati dijete koje do 31. kolovoza tekuće godine navrši 3 odnosno 4 godine starosti.

Ukoliko ima slobodnih mjesta u Vrtiću, u Vrtić se mogu upisati i djeca roditelja odnosno skrbnika s prebivalištem na području drugih gradova i općina, odnosno djeca roditelja odnosno skrbnika koji nisu državljani Republike Hrvatske.
Prednost pri upisu ostvaruje se sukladno odluci Osnivača o načinu ostvarivanja prednosti pri upisu u Vrtić i kriterija propisanih Zakonom o odgoju i ovim Pravilnikom.

Kriteriji za ostvarivanje prednosti se primjenjuju ako se sva prijavljena djeca ne mogu upisati odnosno u slučaju prijave većeg broja djece od maksimalnog broja djece utvrđenog godišnjim planom i programom rada Vrtića.

Kriteriji za upis ostvaruju se na način da se za svaku prednost utvrđenu ovim Pravilnikom ostvaruje određeni broj bodova, a bodovi se zbrajaju prema svim kriterijima koje je moguće ostvariti.

Ako se sva prijavljena djeca mogu upisati, neće se primjenjivati kriteriji za ostvarivanje prednosti.

Sukladno članku 20. stavci 4. Zakona o predškolskom odgoju i obrazovanju te članku 19. Pravilnika o upisu djece i ostvarivanju prava i obveza korisnika usluga Dječjeg vrtića „Lađica“, kriteriji kojima se utvrđuje prednost pri upisu u redovite programe Vrtića rangiraju se prema sljedećem redoslijedu:
	Opis kriterija
	Broj bodova

	Dijete roditelja odnosno skrbnika žrtava rata i invalida Domovinskog rata
	10

	Dijete s teškoćama u razvoju (s nalazom i mišljenjem nadležnog jedinstvenog tijela za vještačenje) 
(Ukoliko Vrtić ima adekvatne, specifične uvjete kao i odgovarajući program za takvu djecu s teškoćama u razvoju)
	izravan upis

	Dijete roditelja, odnosno skrbnika s invaliditetom
	5

	Dijete iz obitelji s troje ili više djece - bod se obračunava za svako dijete
	1

	Dijete zaposlenih roditelja odnosno zaposlenih skrbnika – za svakog roditelja koji je zaposlen dodjeljuje se 10 bodova
	10 (max. 20)

	Dijete roditelja odnosno skrbnika koji su učenici ili redovni studenti – za svakog roditelja koji je učenik ili redovni student dodjeljuje se 5 bodova
	5 (max. 10)

	Dijete samohranog roditelja 
	20

	Dijete koje živi samo s jednim roditeljem
	10

	Dijete u udomiteljskim/skrbničkim obiteljima
	5

	Dijete roditelja odnosno skrbnika koji primaju doplatak za djecu
	2

	Dijete u godini prije polaska u osnovnu školu
	1

	
*Pojam "zaposlen" odnosi se osobe koje ima sklopljen ugovor o radu, ali na osobe koju na stručnom osposobljavanju bez zasnivanja radnog odnosa
**Pojam "nezaposlen" - osobe koje nisu u radnom odnosu, uključujući i umirovljenike


Kriteriji kojima se utvrđuju prednosti pri upisu se međusobno ne isključuju.
Prednost pri upisu ostvaruje dijete s većim zbrojem bodova.

Ako dvoje ili više djece ostvari jednak broj bodova, prvenstvo upisa ima ono dijete čiji su brat ili sestra korisnici Vrtića, a ako se na taj način ne može odrediti prvenstvo, prednost ima dijete starije kronološke dobi, a ako se ni na taj način ne može odrediti prvenstvo upisa, Upravno vijeće uzet će u obzir psihofizički status i potrebe djeteta u skladu s uvjetima Vrtića te će donijeti odluku o prednosti pri upisu u Vrtić.

Upravno vijeće Vrtića zadržava pravo da u slučaju saznanja o promijenjenim okolnostima kojima su djeca ostvarila prednost pri upisu zatraži obnavljanje dokumentacije kojom su stekli prednost kod upisa.
Iznimno, u slučaju teške i nepredviđene socijalne situacije u obitelji (iznenadna smrt roditelja odnosno skrbnika, teška bolest roditelja odnosno skrbnika, napuštanje djeteta i slično), Vrtić može izvršiti upis tog djeteta neovisno o bodovnoj listi i javnoj objavi upisa, uz suglasnost Osnivača, ako u Vrtiću postoje uvjeti za isto odnosno ako postoji slobodno mjesto u Vrtiću.

Za djecu koja nisu primljena po javnoj objavi upisa utvrđuje se lista čekanja i mogu se primiti tijekom tekuće pedagoške godine ukoliko se oslobodi odgovarajući broj mjesta u Vrtiću.

Za svaku pedagošku godinu provodi se postupak upisa djece i ponovno se utvrđuje lista čekanja za svaku pedagošku godinu.


IV. OBJAVA REZULTATA UPISA

Upravno vijeće odlučuje o zahtjevima za upis djece u programe Vrtića uzimajući u obzir i kriterije za ostvarivanje prednosti pri upisu djece u Vrtić.

Na sjednici Upravnog vijeća na kojoj se odlučuje o zahtjevima za upis djece u programe Vrtića vodi se zapisnik. 

Upravno vijeće utvrđuje listu reda prvenstva, a poredak na listi reda prvenstva se utvrđuje zbrojem bodova za svako dijete na osnovu uvjeta i kriterija sukladno odredbama ovog Pravilnika.

Lista reda prvenstva se objavljuje na oglasnoj ploči Vrtića u skladu s prisilnim propisima Republike Hrvatske.

Upravno vijeće će objaviti rezultate upisa na oglasnoj ploči dječjeg vrtića te mrežnoj stranici Općine Davor.

Roditelj/skrbnik nezadovoljan rezultatom upisa može podnijeti žalbu Upravnom vijeću dječjeg vrtića u roku od 15 dana od dana dostave Rješenja.

O žalbama roditelja odlučuje Upravno vijeće.
Nakon završetka upisa, isteka roka za žalbe i donošenjem odluka po žalbi utvrđuje se konačna lista upisane djece koja će biti objavljena na oglasnoj ploči Dječjeg vrtića „Lađica“.

Podatci prikupljeni iz dokumenata za upis djece koristit će se samo u svrhu upisa djeteta u vrtić.
Zbog zaštite osobnih podataka djece rezultati upisa biti će objavljeni dodijeljenim posebnim šifriranim brojevima koji skrivaju identitet djeteta (ime i prezime), a koji su dostupni samo podnositeljima zahtjeva za upis u vrtić.



                                                                                       



                                                                                       Predsjednik Upravnog vijeća

                                                                                           ____________________________ 
Andrija Balunović, mag.educ.philol.croat.











2

